
Ministru kabineta sēdes protokollēmums

Rīkojuma projekts "Par apropriācijas pārdali"

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Sabiedrisko elektronisko plašsaziņas līdzekļu padomei sagatavot un iesniegt Finanšu ministrijā priekšlikumu budžeta resora “46. Sabiedriskie elektroniskie plašsaziņas līdzekļi” 2023., 2024. un 2025.gada maksimāli pieļaujamā valsts pamatbudžeta izdevumu apjoma precizēšanai, palielinot valsts budžeta finansējumu 2023.-2025.gadam un turpmāk ik gadus 500 000 euro apmērā, lai nodrošinātu sabiedrisko elektronisko plašsaziņas līdzekļu kapacitātes stiprināšanu. Finanšu ministrijai attiecīgi precizēt budžeta resora “46. Sabiedriskie elektroniskie plašsaziņas līdzekļi” 2023., 2024. un 2025.gada maksimāli pieļaujamā valsts pamatbudžeta izdevumu apjomu, vienlaikus par attiecīgu finansējuma apmēru samazinot budžeta resora “74. Gadskārtējā valsts budžeta izpildes procesā pārdalāmais finansējums” programmai 09.00.00 “Valsts nozīmes reformas īstenošanai” plānoto finansējumu.

